section_heading: Životopis
paragraph_text: Marija Kiriljenko započela je profesionalnu karijeru 2001. godine, a godinu dana kasnije osvojila je juniorski US Open. Do danas ima osamnaest osvojenih WTA naslova, šest u pojedinačnoj konkurenciji i dvanaest u igri parova.<ref>stanje u veljači 2013. Svoj prvi pojedinačni naslov proslavila je na China Openu 2005. godine, svladavši u finalu Njemicu Annu-Lenu Grönefeld. Na Grand Slam turnirima zasad su joj najveći uspjesi četvrtfinala Australian Opena iz 2010 i Wimbledona iz 2012, te Roland Garrosa iz 2013. godine. Najbolji plasman u karijeri ostvarila je u lipnju 2013. godine, kada je bila 10. igračica svijeta. U paru s Nadjom Petrovom osvajačica je brončane medalje na OI u Londonu 2012.